истории за Съседи
Един смотаняк си седял сам вкъщи. По някое време, на вратата се позвънило. Била младата му и красива съседка. Тя го погледнала продължително в очите. Поиграла си известно време с разкошната си дълга коса. Облизала бавно устни. И накрая казала с дрезгав глас:
- Хей, комшу! Мъжът ми го няма у дома! Защо не ми дойдеш на гости? Ужаснооо ми е скучно!
Льольото се съгласил. Когато влезли в близкия апартамент, мацката се пльоснала на дивана и подхвърлила:
- Комшу, нещо съм се схванала! Ще ми направиш ли едно леко масажче?
Оня започнал да я разтрива непохватно. Хубавицата взела решение:
- А, бе тоя халат - май ти пречи на масажа! Я да го разкарам!
И хвърлила въпросната дреха на килима. А отдолу била чистак гола! Оня се опулил, но продължил да я разтрива с доста сковани движения.
Сладураната въздъхнала:
- Знаеш ли... Имам по-добра идея! Мисля да взема един душ! Би ли ме насапунисал равномерно навсякъде?
Нашият човек задишал като риба на сухо. И влязъл в банята, заедно с домакинята.
Там започнал да действа със сапуна доста левашки. Не след дълго, мацката се изплакнала с кисела физиономия и отсякла:
- Комшу, май е най-добре - вече да си тръгваш!
Смотанякът се прибрал в собствения си апартамент. Едва затворил вратата и възкликнал крайно развълнуван:
- Леле! Тая, ако ми беше дала някакъв знак - направо щях да я скъсам!!!